CELEX: C2005/257/05
Language: sk
Date: 2005-10-15 00:00:00
Title: Vec C-306/05: Návrh na začatie prejudiciálneho konania podaný rozsudkom Audiencia Provincial de Barcelona (Španielsko) zo 7. júna 2005, ktorý súvisí s konaním: Sociedad General de Autores y Editores de España (SGAE) proti Rafael Hoteles, S.A.

15.10.2005   
            
            
               SK
            
            
               Úradný vestník Európskej únie
            
            
               C 257/3
            
         Návrh na začatie prejudiciálneho konania podaný rozsudkom Audiencia Provincial de Barcelona (Španielsko) zo 7. júna 2005, ktorý súvisí s konaním: Sociedad General de Autores y Editores de España (SGAE) proti Rafael Hoteles, S.A.
   (Vec C-306/05)
   (2005/C 257/05)
   Jazyk konania: španielčina
   Audiencia Provincial de Barcelona (Španielsko) podal rozsudkom zo 7. júna 2005 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Sociedad General de Autores y Editores de España (SGAE) proti Rafael Hoteles, S.A. a bol doručený kancelárii Súdneho dvora 7. júna 2005.
   Audiencia Provincial de Barcelona (Španielsko) žiada Súdny dvor, aby rozhodol o nasledujúcich otázkach:
   
               1)
            
            
               Ak sa v hotelových izbách inštalujú televízne prijímače, ktoré prijímajú televízny signál – rozširovaný cez satelit alebo terestriálne – cez kábel, predstavuje to verejný prenos diel, na ktoré sa vzťahuje harmonizácia vnútroštátnych predpisov o ochrane autorských práv stanovená v článku 3 smernice 2001/29/ES (1) Európskeho parlamentu a Rady z 22. mája 2001?
            
         
               2)
            
            
               Je chápanie hotelovej izby ako obydlia v prísnom zmysle, z čoho vyplýva záver, že prenos signálu, už prijatého pre celý hotel, medzi jednotlivými televíznymi prijímačmi nie je verejným prenosom, v rozpore s ochranou autorských práv stanovenou v smernici 2001/29/ES Európskeho parlamentu a Rady z 22. mája 2001?
            
         
               3)
            
            
               Môže sa prenos uskutočnený prostredníctvom televízneho prijímača v hotelovej izbe považovať za verejný pre účely ochrany autorských práv pred verejným prenosom diel stanovenej v smernici 2001/29/ES Európskeho parlamentu a Rady z 22. mája 2001 z dôvodu, že dielo je sprístupnené verejnosti, ktoré sa postupom času vymieňa?
            
         
      (1)  O zosúladení niektorých aspektov autorských práv a s nimi súvisiacich práv v informačnej spoločnosti. (Ú. v. ES L 167, 22.6.2001, s. 10).